 **บันทึกข้อความ**

**ส่วนราชการ** สำนักปลัด เทศบาลตำบลยุโป โทร. 073-211065

**ที่** ยล 53401**/ วันที่** 31 มีนาคม 2565

**เรื่อง** มาตรการส่งเสริมความโปร่งใสและป้องกันการทุจริตภายในของเทศบาลตำบลยุโปเพื่อปรับปรุง

พัฒนาการส่งเสริมคุณธรรมและความโปร่งใสของหน่วยงาน

**เรียน** นายกเทศมนตรีตำบลยุโป

**1. เรื่องเดิม**

ตามที่สำนักงานคณะกรรมการการป้องกันและปราบปรามการทุจริตแห่งชาติ ได้ประกาศ ผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐประจำปี พ.ศ. 2564 เมื่อวันที่ 3 กันยายน 2564 นั้น

**2. ข้อเท็จจริง**

คะแนนผลการประเมินระดับคุณธรรมและความโปร่งใส (ITA) ของเทศบาลตำบลยุโป ผลการประเมินในระดับ C คะแนน 72.95 และเทศบาลตำบลยุโปมีตัวชี้วัดที่อยู่ระดับต่ำ ดังนี้

1. แบบวัดการประเมินการรับรู้ของบุคลากรภายในหน่วยงาน (IIT) คิดเป็นคะแนน 76.99

2. แบบวัดการประเมินการรับรู้ของผู้รับบริการ ผู้มาติดต่อ หรือผู้มีส่วนได้เสียของหน่วยงาน (EIT) คิดเป็นคะแนน 88.42

3. แบบตรวจการเปิดเผยข้อมูลสาธารณะ (OIT) คิดเป็นคะแนน 58.32

- โดยพบข้อบกพร่องในการสรุปผลการดำเนินการปัญหา อุปสรรคและข้อเสนอแนะ

* ขาดการสรุปผลการดำเนินงานราย 6 เดือน
* ขาดดำเนินกิจกรรมโครงการส่งเสริมการมีส่วนร่วมของผู้มีส่วนได้ส่วนเสีย

**3. ข้อเสนอแนะ**

เพื่อให้มีการปรับปรุงผลคะแนนในส่วนที่พบข้อบกพร่องและแก้ไขทั้งในส่วนของแบบวัด การประเมินการรับรู้ของบุคลากรภายในหน่วยงาน (IIT) แบบวัดการประเมินการรับรู้ของผู้รับบริการ ผู้มาติดต่อ หรือผู้มีส่วนได้เสียของหน่วยงาน (EIT) และแบบวัดการเปิดเผยข้อมูลสาธารณะ (OIT) จึงเห็นควรพิจารณามาตรการส่งเสริมคุณธรรมและความโปร่งใสของเทศบาลตำบลยุโป ที่จะดำเนินการในปีงบประมาณ พ.ศ.2565 เพื่อกำหนดมาตรการและดำเนินการส่งเสริมคุณธรรมและความโปร่งใสภายในหน่วยงาน เพื่อเป็นการยกระดับการประเมินคุณธรรมและความโปร่งใสของเทศบาลตำบลยุโปให้เป็นไปตามเป้าหมายที่สำนักงาน ป.ป.ช. กำหนดไว้ ดังนี้

1. ได้กำหนดผู้รับผิดชอบ OIT คือ นางสาวนวรัตน์ เพ็ชรเรือนทอง ตำแหน่งปลัดเทศบาลตำบลยุโป ในการกำกับติดตามองค์ประกอบด้านต่างๆของ OIT อย่างครบถ้วน
2. มีการกำหนดการปฏิบัติงานให้เป็นไปตามแผนปฏิบัติการป้องกันการทุจริต ที่กำหนดไว้
3. มีการสรุปและรายงานผลปัญหาอุปสรรคและข้อเสนอแนะ

/ความเห็น...

-2-

ความเห็นปลัดเทศบาลตำบลยุโป

.....................................................................................................................................................................

 ....................................................................................................................................................................

(ลงชื่อ)

(นางสาวนวรัตน์ เพ็ชรเรือนทอง)

ปลัดเทศบาลตำบลยุโป

ความเห็นนายกเทศมนตรีตำบลยุโป .....................................................................................................................................................................

.....................................................................................................................................................................



(ลงชื่อ)

(นายนิรันดร์ เพชรแท้)

นายกเทศมนตรีตำบลยุโป